2018 में, दुनिया में लगभग 2.5 अरब स्मार्टफोन उपयोगकर्ता हैं।
अगर हम उनके सभी नए फ़ोन तोड़ कर खोल देते हैं,
जो कुल बनाए गए फ़ोन का सिर्फ एक छोटा अंश हैं,
और उन्हें उनके घटक भागों में विभाजित कर देते हैं,
तो इससे लगभग 85,000 किलोग्राम सोना,
875,000 चांदी
और 40 करोड़ किलोग्राम तांबा उत्पन्न होगा।
यह बहुमूल्य गुप्त भण्डार हमारे फ़ोन में कैसे आया,
और क्या हम इसे पुनः प्राप्त कर सकते हैं?
सोना, चांदी और तांबा असल में उन 70 या उससे अधिक
रासायनिक तत्वों में से कुछ हैं जिनसे एक औसत स्मार्टफोन बनता है।
इन्हें अलग-अलग समूहों में विभाजित किया जा सकता है,
जिनमें से दो सबसे महत्वपूर्ण दुर्लभ पृथ्वी तत्व
और बहुमूल्य धातुएँ हैं।
दुर्लभ पृथ्वी उन 17 तत्वों का चयन है जो वास्तव में पृथ्वी की ऊपरी तह में आम हैं
और दुनिया भर के कई क्षेत्रों में कम सांद्रता में पाए जाते हैं।
इन तत्वों में चुम्बकीय, धीमी रोशनी देने की,
और प्रवाहकीय गुणों की
एक विशाल श्रृंखला होती है
जो उन्हें आधुनिक तकनीकों के लिए महत्वपूर्ण बनाती है।
वास्तव में, 17 प्रकार की दुर्लभ पृथ्वी धातुओं में से,
फोन और अन्य इलेक्ट्रॉनिक्स में 16 तक शामिल हो सकते हैं।
स्मार्टफ़ोन में, इनसे स्क्रीन और कलर डिस्प्ले बनता है,
यह चालकता में सहायता करते हैं,
और अन्य चीज़ों के अलावा
सिग्नेचर वाइब्रेशन उत्पन्न करते हैं।
और फिर भी, इनके महत्वपूर्ण होने के कारण
इन तत्वों को पृथ्वी से निकालना
कुछ चिन्ताजनक पर्यावरणीय प्रभावों से जुड़ा हुआ है।
दुर्लभ पृथ्वी तत्व अक्सर पाए जा सकते हैं,
लेकिन कई क्षेत्रों में,
कम सांद्रता के कारण उन्हें निकालना आर्थिक रूप से साध्य नहीं है।
अधिकांश समय,
उन्हें निकालने के लिए
खुले गड्ढे मे खनन नामक एक विधि की आवश्यकता होती है,
जो भूमि के विशाल क्षेत्रों को उजागर कर देती है।
खनन का यह रूप प्राकृतिक आवासों के विशाल हिस्सों को नष्ट कर देता है
और वायु और जल प्रदूषण का कारण बनता है,
जिससे आस-पास के समुदायों के स्वास्थ्य को खतरा पैदा होता है।
स्मार्टफ़ोन में सामग्री का एक अन्य समूह
इसी तरह के पर्यावरणीय जोखिमों के साथ आता है:
यह हैं धातुएँ, जैसे तांबा,
चाँदी,
पैलेडियम,
एल्यूमीनियम,
प्लेटिनम,
टंगस्टन,
टिन,
सीसा
और सोना।
हम फ़ोन बनाने के लिए मैग्नीशियम,
लिथियम,
सिलिका
और पोटैशियम का खनन भी करते हैं,
और यह सब बड़े पैमाने पर प्राकृतिक आवास के विनाश के साथ-साथ
वायु और जल प्रदूषण से जुड़ा है।
खनन के साथ चिन्ताजनक सामाजिक समस्याएँ भी आती हैं,
जैसे औद्योगिक कार्यों के लिए
बड़े पैमाने पर मानव और पशु विस्थापन
और अक्सर, मजदूरों के लिए काम करने की खराब स्थितियाँ।
अन्ततः, फोन उत्पादन के लिए पेट्रोलियम की भी आवश्यकता होती है,
जो जलवायु परिवर्तन के मुख्य कारकों में से एक है।
यह हमारे स्मार्टफ़ोन को इस बढ़ती हुई ग्रहीय पहेली के साथ
अटूट रूप से जोड़ देता है।
और, इतना ही नहीं,
हम अपने फ़ोन बनाने के लिए जिन सामग्रियों का खनन करते हैं
वह अनन्त नहीं हैं।
एक दिन, वह बस खत्म हो जाएँगी,
और हमने अभी तक इनमें से कुछ के प्रभावी विकल्प नहीं खोजे हैं।
इसके बावजूद भी,
स्मार्टफ़ोन की संख्या में लगातार वृद्धि हो रही है;
यह अनुमान लगाया गया है कि 2019 तक लगभग 3 अरब फ़ोन प्रयोग में होंगे।
इसका अर्थ है कि हमारे फ़ोन के अन्दर मौजूद इनाम को पुनः प्राप्त करना
तेजी से एक आवश्यकता बनती जा रही है।
तो, यदि आपके पास कोई पुराना फ़ोन है,
तो शायद आप उसे फेंकने से पहले अपने विकल्पों पर विचार करना चाहें।
कचरे को कम करने के लिए, आप इसे पुनरुपयोग के लिए दान कर सकते हैं,
इसे ई-वेस्ट रीसाइक्लिंग सुविधा में ले जा सकते हैं,
या किसी ऐसी कम्पनी की तलाश कर सकते हैं जो पुराने मॉडल को नवीनीकृत करती हो।
हालांकि, रीसाइक्लिंग कम्पनियों को भी हमारी जाँच की जरूरत है।
जिस तरह स्मार्टफोन का उत्पादन
सामाजिक और पर्यावरणीय समस्याओं के साथ आता है,
उसी तरह उन्हें भी ध्वस्त करना भी।
ई-कचरा कभी-कभी जानबूझकर उन देशों को निर्यात किया जाता है
जहाँ श्रम सस्ता होता है लेकिन काम करने की स्थिति खराब होती है।
विशाल कार्यबल, जो अक्सर महिलाओं और बच्चों से बने होते हैं,
कम वेतन वाले हो सकते हैं,
फोन को सुरक्षित रूप से अलग करने के प्रशिक्षण की कमी वाले हो सकते हैं,
और सीसा और पारा जैसे तत्वों से असुरक्षित हो सकते हैं,
जो उनके तन्त्रिका तन्त्र को स्थायी रूप से नुकसान पहुँचा सकते हैं।
फोन का कचरा विशाल कचरा स्थलों में भी जमा हो सकता है,
जो मिट्टी और पानी में जहरीले रसायनों का रिसाव कर सकता है,
जो उन खानों की समस्याओं को दर्शाता है जहाँ इन तत्वों की उत्पत्ति हुई थी।
एक फ़ोन सतह पर जितना दिखता है, उससे कहीं ज़्यादा होता है।
यह कई देशों से प्राप्त तत्वों का एक संयोजन है,
जो वैश्विक स्तर पर सामने आ रहे प्रभावों से जुड़ा हुआ है।
तो, जब तक कोई पूरी तरह से
समर्थनशीलता वाले स्मार्टफ़ोन का आविष्कार नहीं करता,
तब तक हमें यह समझना होगा
कि यह तकनीक
व्यापक स्थानों और लोगों को कैसे प्रभावित करती है।